ROMÂNIA

JUDEȚUL VRANCEA

CONSILIUL JUDEȚEAN

DIRECȚIA TEHNICĂ ȘI INVESTIȚII

COMPARTIMENTUL AUTORITATEA JUDEȚEANĂ DE TRANSPORT

Nr.

|  |  |
| --- | --- |
|  |  Se aprobă,Marian OPRIȘAN, Președinte |

**REFERAT**

|  |  |
| --- | --- |
| **privind:**  | aprobarea documentelor care vor fi completate și transmise de unitățile de învățământ preuniversitar acreditate/autorizate și operatorii de transport județean, în vederea decontării abonamentelor elevilor care folosesc transportul județean de persoane prin curse regulate, ca urmare a faptului că, transportul elevilor, domiciliați în altă localitate față de unitatea de învățământ, este gratuit pe durata cursurilor  |

În Monitorul Oficial al României numărul 394 din 2020 a fost publicată Ordonanța de urgență a Guvernului nr. 70 din 2020 privind reglementarea unor măsuri, începând cu data de 15 mai 2020, în contextul situației epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr. 227 din 2015 privind Codul fiscal, a Legii educației naționale nr. 1 din 2011, precum și a altor acte normative.

La nivelul Capitolului XV din acest act normativ au fost stabilite o serie de măsuri privind transportul rutier județean de persoane. Astfel, conform prevederilor art. 66 alin. (1) din Ordonanța de urgență a Guvernului nr. 70 din 2020, perioada de valabilitate a programelor județene de transport public de persoane prin curse regulate, precum și a licențelor de traseu emise în cadrul acestora a fost stabilită până la data de 31.12.2021.

De asemenea, la alin. (2) al art. 66 este stabilită obligația consiliilor județene de a încheia contracte de delegare a gestiunii pentru asigurarea transportului public județean de persoane prin curse regulate, cu valabilitate până la data finalizării procedurilor pentru încheierea contractelor de servicii publice, potrivit dispozițiilor Regulamentului (CE) nr. 1.370 din 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70, dar nu mai mult de 31.12.2021. Conform aceluiași text de lege, contractele de delegare a gestiuni anterior menționate se vor încheia cu operatorii de transport care dețineau licențe valabile pe fiecare traseu la data publicării în Monitorul Oficial al României a Legii nr. 34 din 2020 privind respingerea Ordonanței de urgență a Guvernului nr. 51 din 2019 pentru modificarea și completarea unor acte normative în domeniul transportului de persoane.

La alin. (3) al art. 66 se precizează faptul că prevederile alin. (2) nu se aplică în cazul în care traseele județene sunt operate în cadrul unei asociații de dezvoltare intercomunitară.

Tot prin Ordonanța de urgență a Guvernului nr. 70 din 2020, a fost introdusă și obligația operatorilor de transport rutier de a permite transportul gratuit al elevilor. În acest sens, prin actul normativ anterior menționat, au fost modificate art. 84 și 105 din Legea nr. 1 din 2011 privind educația națională. Art. 84 alin. (3), în forma sa actuală, prevede faptul că elevii care nu pot fi școlarizați în localitatea de domiciliu, beneficiază, la cerere, de transportul rutier gratuit între localitatea de domiciliu și cea unde sunt școlarizați, pe durata cursurilor. Conform alin. (35) al aceluiași art., cheltuielile privind transportul elevilor se suportă după cum urmează:

- 50% din valoarea acestora se suportă de la bugetul de stat prin bugetul Ministerului Educației și Cercetării, din sumele alocate prin inspectoratele școlare pentru unitățile de învățământ preuniversitar de stat, la care sunt înscriși elevii;

- 50% din valoarea acestora se suportă din bugetele județelor pe raza cărora se află unitatea de învățământ preuniversitar la care sunt înscriși elevii;

La nivelul art. 68 din Ordonanța de urgență a Guvernului nr. 70 din 2020 se precizează faptul că, resursele financiare necesare acoperirii compensației datorate din bugetul județului pentru asigurarea transportului elevilor se alocă de la bugetul de stat, din sume defalcate din taxa pe valoarea adăugată, repartizate pe județe prin anexa la legile bugetare anuale.

De asemenea, conform prevederilor art. 70, din aceiași ordonanță de urgență, mecanismele de decontare a sumelor de la bugetul de stat sunt reglementate prin hotărâre de Guvern emisă de Ministerul Educației și Cercetării împreună cu Ministerul Lucrărilor Publice, Dezvoltării și Administrației și Ministerul Transporturilor, Infrastructurii și Comunicațiilor, în termen de 15 zile de la data intrării în vigoare a Ordonanța de urgență a Guvernului nr. 70 din 2020.

Astfel, mecanismul de decontare a cheltuielilor pentru transportul elevilor care nu pot fi școlarizați în localitatea de domiciliu a fost reglementat prin prevederile Capitolului II, din Hotărârea de Guvern nr. 435 din 2020 privind aprobarea procedurii de decontare a cheltuielilor de transport al elevilor, precum și pentru modificarea și completarea [Normelor metodologice privind acordarea facilităților de transport intern feroviar și cu metroul pentru elevi și studenți](https://idrept.ro/00183685.htm), aprobate prin Hotărârea Guvernului nr. [42 din 2017](https://idrept.ro/00183684.htm).

Potrivit prevederilor art. 8, alin. (1) din actul normativ anterior menționat, fiecare unitate de învățământ transmite consiliului județean până cel mai târziu la data de 5 a lunii următoare, pentru luna trecută, o situație cu suma cuvenită pentru deplasarea elevilor care beneficiază de gratuitate la transportul rutier/naval la nivel județean, însoțită de prezența la cursuri și numele operatorului de transport, însă, actul normativ nu cuprinde și modele de anexe privind:

1. Situația elevilor pe luna ................/anul ........... școlarizați la unitatea de învățământ .................... în baza căreia se decontează contravaloarea transportului, conform Legii educației naționale nr. [1 din 2011](https://idrept.ro/00137318.htm), cu modificările și completările ulterioare;
2. DECONT (care va însoți factura fiscală) privind transportul județean de elevi aferent lunii.../anul..., conform Legii educației naționale nr. 1 din 2011, cu modificările și completările ulterioare;
3. Adresa de înaintare facturii fiscale și a decontului care o însoțește.

Hotărârea de Guvern nr. 435 din 2020 privind aprobarea procedurii de decontare a cheltuielilor de transport al elevilor, precum și pentru modificarea și completarea [Normelor metodologice privind acordarea facilităților de transport intern feroviar și cu metroul pentru elevi și studenți](https://idrept.ro/00183685.htm), aprobate prin Hotărârea Guvernului nr. [42 din 2017](https://idrept.ro/00183684.htm) cuprinde modelele de anexe anterior enunțate, numai pentru transportul rutier interjudețean nu și pentru cel județean.

Din acest motiv, Compartimentul Autoritatea Județeană de Transport, în calitate de autoritate de reglementare a transportului județean de persoane prin curse regulate, apreciază că, în baza art. 16, alin. (3) din Legea nr. 92 din 2007 a serviciilor publice de transport persoane în unitățile administrativ-teritoriale, poate stabili, printr-o hotărâre a Consiliului Județean Vrancea, modeledocumentelor care vor fi completate și transmise de unitățile de învățământ preuniversitar acreditate/autorizate și operatorii de transport județean, în vederea decontării abonamentelor elevilor care folosesc transportul județean de persoane prin curse regulate, ca urmare a faptului că, transportul elevilor, domiciliați în altă localitate față de unitatea de învățământ, este gratuit pe durata cursurilor.

Potrivit prevederilor actului normativ anterior enunțat Consiliile județene sunt obligate să înființeze autorități județene de transport prin care să asigure, să organizeze, să reglementeze, să autorizeze, să coordoneze și să controleze prestarea serviciului public de transport de persoane prin servicii regulate, desfășurat între localitățile județului.

Conform prevederilor art. 7 alin. (1) și (2) din Legea nr. 52 din 2003 privind transparența decizională în administrația publică, republicată, cu modificările și completările ulterioare, în cadrul procedurilor de elaborare a proiectelor de acte normative, autoritățile administrației publice au obligația să publice un anunț referitor la această acțiune în site-ul propriu, să-l afișeze la sediul propriu, într-un spațiu accesibil publicului, și să-l transmită către mass-media centrală sau locală, după caz. De asemenea, la alin. (2) din același art. se menționează faptul că anunțul referitor la elaborarea unui proiect de act normativ va fi adus la cunoștința publicului cu cel puțin 30 de zile lucrătoare înainte de supunerea spre avizare de către autoritățile publice.

Având în vedere aspectele de fapt și de drept anterior menționate, vă supunem spre aprobare inițierea unui proiect de hotărâre privind aprobarea documentelor care vor fi completate și transmise de unitățile de învățământ preuniversitar acreditate/autorizate și operatorii de transport județean, în vederea decontării abonamentelor elevilor care folosesc transportul județean de persoane prin curse regulate, ca urmare a faptului că, transportul elevilor, domiciliați în altă localitate față de unitatea de învățământ, este gratuit pe durata cursurilor.

Față de cele prezentate, vă rugăm să analizați și să dispuneți.

Director executiv,

Direcția Tehnică și Investiții,

Romeo IORDACHE